આ ઘટનાની જાણ થતા ઝીંઝુવાડા પીએસઆઇ એમ.ડી.જાડેજા સહિતનો સ્ટાફ ઘટના સ્થળે પહોંચી ગયો હતો.અને આ ઘટનાની યુવતીની માતાને જાણ કર્યા બાદ યુવતી વેપારીના ઘરે કેમ ગઇ તે અંગે પૂછતા પોલીસને આપેલા ગોળગોળ જવાબથી પ્રથમ નજરે જ પોલીસને શંકા ઉદ્દભવી હતી. જો કે આકરી પૂછતાછના અંતે મહિલાએ પ્રેમી સાથે મળીને પુત્રીની હત્યા કર્યાનું કબૂલતા પોલીસે કંકુબહેનઠાકોરની ધરપકડ કરીને ફરાર થઇ ગયેલા ઉમંગને ઝડપવા માટે ટીમો રવાના કરી હતી. આ દરમિયાન ગુરુવારે માળિયાથી પોલીસે ઉમંગને પણ ઝડપી લેતા બંનેએ પ્રેમમાં આડખીલીરૂપ બનતી સોનલની હત્યા કર્યાનું કબૂલ્યું હતું. જ્યારે પોલીસે બંનેની ધરપકડ કરીને હત્યામાં વપરાયેલી છરી જપ્ત કરીને બંનેને જેલહવાલે કર્યા હતા.